Adorján Noémi

**A PADLÁS**

egyfelvonásos

DEZSŐ (38 éves, üzletember)

EDVIN (33 éves, dizájner)

JÁNOS (36 éves, étterem tulajdonos)

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Karantén. Este tíz óra. Egy panel ház dohos, lepukkant, régen nem használt padlására néhány sörrel és a telefonjával a kezében megérkezik Edvin. A telefon kijelzője az egyetlen fényadó eszköz. Megáll, majd leül egy doboz tetejére. Várakozik. Néhány hosszú másodperc múlva, halk léptekkel megérkezik János.*

EDVIN Na végre. Mi tartott eddig?

JÁNOS (*a telefonlámpájával megvilágítja a kezében levő üvegeket*) Négy sört hoztam.

EDVIN *(mosollyal)* Király vagy, haver!

*János leül egy másik dobozra, a barátjával szemben, kinyitja a sört és koccintanak*.

EDVIN *(erélyesen)* Egészségedre!

JÁNOS (*beleszippant az üvegbe, majd kortyol egyet belőle*) Hmmm… Már rég nem éreztem az ízét. És most milyen jól esik.

EDVIN (*jól* *leöblinti a torkát*) Áááh.. *Böfög.* Mióta is nem ittál?

JÁNOS Már vagy.. öt-hat hónapja.

EDVIN Ejj, az a Martika. Mondhatnám, hogy félénk, tipikus papucs férj jelölt vagy, de nem igaz. Miért nem állsz ki magadért, mint egy férfi? Mint a múltkor, a kerti sütögetés közben, hogy téged nem érdekelnek a bohóchalak és tartsa meg magának a nagy kutatásait a tenger kis- és nagy élővilágáról, mert téged az agykutatás érdekel.. mert te fiatalkorodban egy kibaszott nagy agykutató akartál lenni!

JÁNOS (*lesütött szemekkel és néhány másodperc késéssel*) Figyelj, kiállnék én a magam igazáért, hisz tudod, de.. neki van igaza. Fél évvel ezelőtt azt gondolta, nem árt meg, ha hétvégente megiszok négy-öt üveggel. Viszont néhány hét múlva függni kezdtem tőle és nem önszántamból akartam inni, hanem mert a szervezetem igényt tartott rá.

EDVIN És észrevette az asszony?

JÁNOS Még szép! Nagyon másként viselkedtem) ingerültebb, mérgesebb és agresszívebb voltam. Érted? Én agresszív? Akinek családja soha életében nem ismerte a szónak jelentését.

EDVIN És akkor mit csinált?

JÁNOS A sarkára állt és egyenként messziről kádba dobálta minden alkohol tartalmú italunkat. Akkor éppen nagyon sokat sikerült összegyűjtenünk és a lehető legjobb minőséget. Az üvegcsörömpölések között kijózanottam. Nem a sok jó minőségű italért, nem a szervezetem idegesítő tombolása és büzős lehelletem miatt. Arra gondoltam, hogy a gyerekeim végig kell nézzék, ahogy az apjukból egy szörnyeteg lesz egy üveg folyékony szenvedélytől, a feleségem pedig lassan idegösszeroppanást kap, hogy megfékezze bennem a születésben levő állatot. Minden egyes üvegcsörrenés, közelebb vitt a normális élethez való visszatéréshez. Odamentem a feleségemhez, kezembe vettem a legértékesebb és legdrágább boromat, amelyet egy svájci panziótulajdonos barátunktól kaptunk. Fogtam az üveget és teljes erőmből a kádba csaptam. Gyönyörködtem, ahogy az üvegszilánkok darabjai találkoztak a vörösbor édes cseppjeivel, majd azok koccanása a kádba és a kád köré zuhant. Rámnézett a családom, néhány meglepődött percig vártak. Majd miután megállapították, hogy a pártfogásukból tettem, nem pedig az agresszió és düh kifejzése képpen, akkor mellém álltak. A gyerekek felvettek egy-egy védőszemüveget és püffölték az üvegeket. Nagyon élvezték.

EDVIN *beleiszik a sörébe, majd kuncogva*) Mint egy nagy családi idill. Vagy egy jól sikerült romantikusfilm vége. *Lassan beszél*. Amikor az apa megváltozik és minden jóra fordul.

JÁNOS Gúnyolodj csak…!

*Belép Dezső egy üveg borral és egy tasak sajtos csipszel a kezében.*

EDVIN *feláll*) De rég nem láttalak, báttyó! *Baráti kézfogás és ölelés*.

JÁNOS *is feláll*) Szevasz, öregem! *Kézfogás, ölelés.* Mióta is nem láttalak, két hónapja?

DEZSŐ Olyasmi*. Elterül egy kényelmes fotelba, amelyet a barátok eddig nem vettek észre. Elégedetten.* Már nagyon vártam, hogy elmeneküljek a család elől. Olyan nehezen megy minden, amióta kislányunk született.

JÁNOS Mennyi idős?

DEZSŐ Lili? Három hónapos. Aranyos, meg minden, de nyomasztóan sok baj van vele. Nem azt mondom, hogy Botival nem volt baj, de akkor még fiatalok voltunk és pofátlanul sok energiával rendelkeztünk. *Megkezdi a bort és belekortyol*. Viszont most jöttem rá milyen öreg vagyok valójában.

EDVIN Öreg is, gyenge is. A kor nem játék. Gyere, inkább igyál. Az nem árt meg, csak Jánosnak.

*Dezső és Edvin koccintanak, isznak. Edvin köhögni kezd. János hátba veri, eláll a köhögése.*

EDVIN Ez a nyavalyás karantén.. megette a fene..

DEZSŐ Jobban meghíztam, mint egy sörös hordó.

JÁNOS Többet aludtam, mint egy lajhár és koala együttvéve.

EDVIN Többet takarítottam, mint Burdzs Dubaj takarítónője.

DEZSŐ Többet fertőtlenítettem, mint egy szeszes üveg.

JÁNOS Többször mostam kezet, mint ahányszor ettem.

EDVIN Pedig nem látszik.

JÁNOS Miért annyira mocskos vagyok?

DEZSŐ Nem, annyira telt.

JÁNOS Azért te sem panaszkodhatsz.

DEZSŐ Nem is. Elvégre két nőt teszek boldoggá. *Felméri a mondottakat.* Hupsz.

*A két haver egyszerre döbbenten*) Miiiiiiiiiiiii?

EDVIN *gratulálva hátba veri*) Ezt már szeretem, öreg.

JÁNOS Mióta is tart?

DEZSŐ *számolni kezdi az ujjain*) Nem is tudom… kb másfél éve.

EDVIN *örömmel*) Olyan büszke vagyok rád.

JÁNOS Mi olyan nagy büszkeség benne?

EDVIN Hát hogy két dudást üt egy csárdába. *Odabök Dezsőnek.* És biztos mindkettő főnyeremény. Legalábbis a feleségedből ítélve jó ízlésed van. Biztos a szeretőd is szuperjó nő.

DEZSŐ Hát, tud.

EDVIN Ne keljen minden szót kiszedni belőled. Na mesélj, hol ismerkedtetek meg.

DEZSŐ Nem nagyon szeretek erről beszélni..

EDVIN Barátok vagyunk. Köztünk marad.

DEZSŐ *sóhajt*) Tulajdonképpen a feleségem volt legjobb barátnője.

*A másik két férfi összenézve felvonják szemöldöküket.* *Koccintanak, nagyot kortyol ki-ki a maga italából.*

DEZSŐ A feleségemmel elutaztunk Berlinbe az akkori legjobb barátnőjéhez és párjához, akiknél egy hétvégét töltöttünk. Hazafelé indulva, Alíz mindenki előtt elkérte a telefonszámomat, kizárolag munkaügybe. Évekig nem hívott fel és én már el is felejtettem. Másfél évvel ezelőtt felhívott, én munkába voltam. Azt mondta, hogy a mi városunkba jött és kizárólag munka ügyben találkozzunk. Este elhívott magához és becsszó, nem is gondoltam másra. Kiderült, hogy szakított az akkori párjával és azért hívott át, mert magányos. Miután néhányszor megtörtént a dolog, elértem, hogy a feleségem vesszen össze a legjobb barátnőjével, mert egy időzített bomba ketyegett a városomba.

EDVIN Júj, de nagy vagy. *Huncutúl.* És jól megvagytok?

DEZSŐ Hogy őszinte legyek, már elég volt a kalandból, és kis gyerek mellett öreg vagyok a két nőhöz. Elhatároztam, hogy néhány héten belül szakítok vele.

EDVIN *(gúnnyal)* A néhány hétből néhány hónap lesz, a hónapokból pedig évek, míg végül odajutsz, hogy soha nem tudsz tőle szabadulni.

JÁNOS A saját helyzetedet definiáltad?

DEZSŐ Napok kérdése és szakítok vele.

EDVIN *kacagva*) Azokból még napok sem lesznek.

DEZSŐ Jól mondod. Órákon belül.

JÁNOS Legyünk őszinték, úgysem fogsz vele szakítani. Most csak mosni akarod magad előttünk.

DEZSŐ *(felvonja szemöldökét)* Nem? És miért nem?

JÁNOS Túl biztonságérzetet nyújt neked. Van egy helyed, ahová elfuthatsz a problémák és munka elől. Mindezt gátlás- és felelősségmentesen. Miért is tennéd?

DEZSŐ Nem menekülésre használom.

JÁNOS Akkor mégis mire?

DEZSŐ A kaland miatt. Sosem volt egyszerre két nőm, így kipróbáltam milyen.

*A barátok szándékosan köhögnek.*

JÁNOS Majdnem negyven évesen?

DEZSŐ Úgy beszéltek, mintha a negyven év volna az életkorhatár. Negyven év fölött meg kell halni vagy mi?

*János és Edvin némán vállat vonnak. Csend.*

DEZSŐ Most mi van? Nem hiszitek? Nem is ismertek.

EDVIN *(iróniával)* Milyen szép is egymás között beszélgetni. Nem is ismerjük egymást valami jól, így bármit mondunk magunkról, azt könnyen elhitetjük. Az igazságot úgyis csak mi magunk tudjuk.

DEZSŐ Ti most arra céloztok, hogy hazudok vagy félrevezetlek titeket?

JÁNOS *(lassan)* Nem feltétlenül.

DEZSŐ Akkor?

*A vállukat vonogatják, némán megízlelik a sörüket.*

DEZSŐ *(erőteljesen előveszi a telefonját)* MOST szakítok vele.

*Edvin szánalmasan nézi Dezsőt, János pedig nem hisz a szemének.*

*Dezső tárcsázza a számot. A barátok néma csendben figyelik a történéseket.*

DEZSŐ Szia, Alíz. Dezső vagyok. Amm… *Vakarja a fejét, fel-alá járkál, és nagy mozdulatokkal gesztikulál*. Szeretnék beszélni veled. Nem, nem. Most. MOST azonnal. Igen. Fontos. Nagyon fontos. *Hosszú csend. Leül és várakozik.* Biztos senki nem hall? Biztos? Jó. *Nagy sóhaj, kis szünet*. Figyelj. Várj, hallgass végig. Nekem ez most nagyon megerőltető időszak) három hónapos gyerekem van, dupla műszakot vállaltam és tudod.. öreg vagyok én már ehhez. Nem, dehogy, nem erről van szó. Vagyis, igen. *Határozottan.* Szakítani akarok. Nem, nem miattad, miattam. Mi? Légy szíves ne kiabálj velem. Válljunk el békességben, jó? Miiii? *Felnevet.* Nem viszem el a cuccaimat. Ott maradhat. Többé nem tartok igényt rád. Szia. Szia. *(erélyesen)* Mondom) SZIA! *(Leteszi a telefont és büszkén a barátokra néz)* Na ehhez mit szóltok?

EDVIN Már éppen kezdtem büszke lenni rád, mire te ezt elrontod. *(Fintor. Nagyot iszik a söréből. Elfogy és megkezd egy másikat)*

JÁNOS Jól döntöttél. Öreg vagy te ehhez. Nem neked való.

*Dezső mélyen elhelyezkedik a kanapéba, most tudatosul benne mit tett. Kiüríti Edvin sörösüvegét.*

DEZSŐ Na jó, mindegy.

EDVIN Ne aggódj. Kapsz te jó nőt, ha akarsz.

DEZSŐ Edvin barátom. Mi a helyzet veled? Gömbölyödik az asszonyod pocakja?

EDVIN A menyasszonyomé. Igen, már a hetedik hónapban van.

JÁNOS *(romantikusan)* Úgy érzed ő álmaid nője?

EDVIN Gúnyolódjatok csak. Azért teszitek, mert irigykedtek, hogy nem gyötörnek idegesítő gyerekek és sárkány feleségek.

DEZSŐ *(gyorsan felnevetve)* De már nem sokáig!

EDVIN Irigykedtek, mert az exeim listája háromszor olyan hosszú, mint a tiétek együttvéve.

JÁNOS *(előrehajol)* Miért gondolod, hogy olyan nagyra értékeljük az exeket?

EDVIN Melyik férfi nem becsüli nagyra? Hát persze. Az, akinek nem volt túl sok. *Szünet*. Ez élteti az igazi férfiakat! Az exek száma. Ettől férfi a férfi.

JÁNOS Engem nem.

EDVIN Tessék?

JÁNOS Engem nem az érdekel.

EDVIN *(gúnyosan)* Basszus, te olyan romatikus vagy!

DEZSŐ *(iróniával)* Igen, igen, engem sem érdekel.

EDVIN *(felnevet)* Azért van házi prédád, ugye?

DEZSŐ Nem egy lotyó, csak egy cserbehagyott nő és az is csak volt. *Összeszűkíti a szemét, gondolkodik.* Na várjuk csak. Ha te ilyen nagy hangsúlyt fektetsz a számokra, akkor biztos nem csak a kis gömbölyödő hasú nőd van.

JÁNOS Igen. Ez egyértelmű.

EDVIN *(lassan formálja a szavakat)* Lehet benne igazság. *Gúnnyal.* Miből jöttél rá?

DEZSŐ Na és mióta?

EDVIN *(hangosan gondolkodik)* Tulajdonképpen, ha belegondolok a szeretőm hamarabb megvolt, mint a mostani menyasszonyom. *(Lassan beszél, kisebb gesztusokkal)*. Tehát valójában a menyasszonyom a szeretőm és a másik nőt csalom, nem a menyasszonyomat. Erre innom kell. *Keresi a sörét, de ránéz Dezsőre, aki megitta az övét.* Adjál már egy sört! *Dezső odaadja, Edvin megkezdi és negyedét elfogyasztja.*

JÁNOS Hát, te vagy a falu bikája, barátom.

*Koccintanak. Isznak. Megkezdik a csipszet, hangosan ropogtatnak, böfögnek, fingnak. Csend.*

*DEZSŐ üzenetet kap, megnézi a mobilját és elkerekedik a szeme*) Te jóságos isten!

JÁNOS Ki az? Mi az?

DEZSŐ A feleségem keres. Tizenöt kérdőjellel kérdezi, hogy hol vagyok. *(Szünet).* Muszáj mennem.

*Dezső elmegy.*

JÁNOS Azért valljuk be, elég szívós fazon.

EDVIN *(nevetve)* Hát én olyan hülye nem lennék, hogy eldobjam a feleségemért a szeretőmet. Bár nálam elég nehéz megállapítani, hogy kit is csaltam meg kivel. Na mindegy. Ha megházasodok, egészen biztos szervezek még egy nőt. Szeretek vékony cérnán táncolni. Teljesen felvillanyoz. *(Lassan formálja és mutatóujjával felrajzolja a szavakat)* Maga lesz a Paradicsom.

JÁNOS Ezt komolyan mondod?

EDVIN A legkomolyabban. *(Szünet) Közelebb hajol.* Na és te kivel tartod edzésben magad?

JÁNOS Nekem nincs szeretőm.

EDVIN Hjaj, ugye vagy viccelsz? Remélem nem vagy ilyen szánalmas.

JÁNOS *(szét tárja kezét)* DE.

EDVIN Reméltem.

JÁNOS *(mérgesen)* Nem értem, hogy mi olyan hihetetlenül magasztos dolog abban, hogy sok nővel voltál. Boldogabb voltál bármelyik után is?

EDVIN Persze. Szinte mindegyik után. Hisz örömet szereztek nekem.

JÁNOS És te hány nőnek szereztél örömet? Boldog volt bárki is melletted? *Szünet.* Figyelj. Én azt gondolom, hogy többet ér, ha egy igazán értékes nőbe fektetni, mint virágról virágra szállni. Milyen élet a tiéd?

EDVIN Tökéletes.

*Dezső lihegve jön, kezében a babahordozóval, benne a babával és cumis üveggel.*

*A barátok telefonfénnyel világítják meg őt.*

JÁNOS Te mit csinálsz?

DEZSŐ *(megáll)* A feleségem rám sózta. Csajos estét akar és átment Lizához.

EDVIN *(elkerekedő szemekkel)* A menyasszonyomhoz? Ilyenkor?

DEZSŐ Igen. És elkezdett velem ordibálni, hol jártam. (*Hosszan Jánosra néz)* Én meg azt mondtam Jánosnál vagyunk mindhárman.

EDVIN Erre igyunk.

*Dezső leteszi a babahordozót, koccintanak és egy negyedet elfogyasztanak az üveg tartalmából, csipszet majszolnak.*

JÁNOS Még szerencse Martika jó alvó és nem kell én ilyeneket hazudjak.

EDVIN Ugyan, Janikám, ha szorul a hurok, átfutunk hozzátok, nemigaz?

JÁNOS Hát nem egy ragyogó ötlet. Ígyis örülök, hogy ellógtam a feleségem elől. Nem mennék vissza, mert akkor kiverné a hisztit, mert nem egy csendes alkat.

DEZSŐ Ha a feleséged megébred, mi is bajba keveredünk.

JÁNOS (*bólogat*) Pontosan.

DEZSŐ Hogy mennyire kell függjünk azoktól a hülye nőktől*. Nagyot bokszol a mellette levő dobozra, ami nagy csörrnést ad ki. A pici megébred és üvőlteni kezd. Dezső kiveszi a hordozóból*. Jól gondold meg Edvin megakarsz-e nősülni, sok lemondással jár. *Beteszi a cumit a baba szájába.*

EDVIN (*mosolyog*) Janikám, te is ezt mondod?

JÁNOS Nem egy leányálom. Szerintem nem neked találták ki. Egy hónap után vállni fogsz, de ne legyen igazam.

*Edvin hangosan felnevet.*

*A baba újra üvőlteni kezd.*

EDVIN Hallgattasd már el azt a vackot. Mindjárt lebukunk miatta.

DEZSŐ Segíthetnétek.

*János gyorsan feláll, átveszi a babát és altatót kezd énekelni. Némán végig hallgatják.*

JÁNOS Bóbita, Bóbita táncol, /Körben az angyalok ülnek, /Béka hadak fuvoláznak, /Sáska hadak hegedülnek. /Bóbita, Bóbita játszik,/ Szárnyat igéz a malacra, /Ráül, ígéri neki a csókot, /Röpteti és kikacagja. /Bóbita, Bóbita épít,/ Hajnali ködfal a várat, /Termeiben a sok vendég, /Törpe király fia, lánya. /Bóbita, Bóbita álmos,/ Elpihen őszi levélen,/ Két csiga őrzi az álmát,/ Szunnyad az ág sűrűjében. *A baba elalszik, János halkan leteszi a helyére.*

DEZSŐ (*halkan*) Kössz, haver. Amióta itthon vagyok, sok újat tanultam a gyereknevelésről, de még nem eleget. (*Szünet)* A múltkor egy befedett, tejjel teli, műanyag üveget betettem a mikroba, én pedig elmentem borotvákozni. Az üvegről elfelejtkeztem és felrobbant.

EDVIN Tényleg van még mit tanulnod.

JÁNOS Én a második gyerekemet hat éves korában a fürdővízben hagytam. Felhívott az egyik alkalmazottam és közölte, hogy elromlott az egyik számítógép, így nem tudják rögzíteni a rendeléseket. Húsz percen keresztül idegesen igyekeztem megoldani a problémát és elfeledkeztem a gyerekről. Akkor jutott eszembe, amikor csuromvízesen megjelent az új öltönyömbe és azt kérdezte: „Apa hogy áll rajtam?”

*Nevetnek.*

EDVIN Én egyszer vigyáztam gyerekre és úgy elintéztem, hogy többet nem bízták rám. Esküvőn voltam egy bomba nővel. A nő kiment a mosdóba, mialatt az unokatestvérem rám bízta két éves gyerekét. Elvittem őt a hintához. Letettem a földre, mire ő beverte a fejét a hinta fém tartóoszlopába és elájult. Mindezt egy násznép előtt.

JÁNOS (*nevetve*) Egy másodperc törtrésze alatt képes vagy egy gyereket összetörni. Hogy fogsz te a saját gyerekedre vigyázni?

EDVIN Azóta tíz év telt el és sokat komolyodtam.

DEZSŐ Hát haver, én téged nem ismertelek akkor, de úgy rémlik most sem bánnál másként egy rád bízott gyerekkel.

EDVIN Egy kicsivel több komolyságot kérek tőletek. Nem vagyok felelőtlen.

DEZSŐ Kérhetsz tőlünk, de ami neked nincs, az nincs.

*János és Dezső összebokszolnak.*

JÁNOS (*felnevet*) Az első fiam három éves volt. Vasárnap reggel hat órakor kelt, a feleségemmel nem vettük észre. A fiam a szobájában összekakálta a fehér szőnyegét, utána pedig jól elmaszatolta és végig kente a játékain. A feleségem hét óra körül ébredt a látványra, mire a fiam a konyhában vécé papírral körbetekerte az asztalt és a hűtőből kidobott néhány szerinte oda nem illő dolgot. *A barátok felnevetnek.*

DEZSŐ A fiam tizenkét évesen elszökött a barátaival a cirkuszba. A feleségemmel két órán keresztül kerestük a városba, mire eszünkbe jutott hova mehettek. Emlékszem jól megbüntettük őket.

EDVIN Na ide figyeljetek fiúk. Eljöttünk a problémák, a család és főként a feleségeink, menyasszonyaink elől és két órája más sem csinálunk, csak velük foglalkozunk. Engedjük már el magunkat. Lazzítsünk. Élvezzük ki ezeket a tiszta pillanatokat család és nők nélkül.

DEZSŐ (*a babára bök*) Nekem elég nehéz lesz.

EDVIN Én nem mondom, hogy nem jó a nőkkel, de idegesítőek és túl sokat várnak el tőlünk.

JÁNOS Ők is ugyanezt mondják ránk.

EDVIN (*nagyot bokszol János vállába*) Inkább igyál és az ilyen megjegyzéseiddet tartsd meg magadnak.

JÁNOS Elég szépen iszom. Ez a negyedik sör két óra alatt.

DEZSŐ Azért elég nagy időzített bomba ketyeg Martika személyében.

EDVIN Hjaj, még nem ittatok eleget. Ne görcsöljetek annyit.

DEZSŐ Te könnyen beszélsz, mert nincsen családod, nincs mit veszíts. Nekem egy lapra van feltéve minden.

*Edvin önelégült mosollyal kortyol az üvegből.*

JÁNOS (*önuralmát elvesztve*) Megvan. Altatót csenek a feleségem vizébe, így biztosítva leszünk reggelig.

EDVIN Kitaláhattad volna eddig is. *Csúnya, hosszas összenézés.* Négyet-ötöt tegyél a vizbe. *János elmegy.*

DEZSŐ Kellett volna hozzak valami rágni valót, szörnyen megéheztem. Írok Jánosnak.

*Előveszi a csipszet és a tartalmát magába tömi*. *Előveszi a telefont, megírja az üzenetet, elküldi.*

EDVIN Szörnyű ez a János, a felesége teljes uralma alatt áll.

DEZSŐ János jó barát. Segített nekem összerakni egy grillsütőt.

EDVIN Nekem is szólhattál volna.

DEZSŐ Nem voltál itthon.

*Éjjel két óra.*

DEZSŐ (*üzenetet kap*) Írt a feleségem.

EDVIN Mit írt?

DEZSŐ Minden rendben? Mit csinál Lili?

*Elküldi a választ: Minden rendben. Lili alszik.*

*Jön János erősen lihegve.*

DEZSŐ Nem hoztál ennivalót? Annyira korrog a gyomrom, hogy mindjárt a gyerek felébred.

JÁNOS Ne szórakozzatok velem!

EDVIN Eddig hol voltál? Hova kellett elmenj? Az orosz sivatagba?

DEZSŐ Sikerült az altatót beadni?

JÁNOS (*ingerülten*) Végre hagytok szóhoz jutni?

EDVIN Na mondjad.

JÁNOS (*leül, rövid csend*) Nem, nem sikerült becsempésznem. A konyhába sötétben keresgélni kezdtem az altatót. Már éppen megtaláltam, egyesével zörgetni kezdtem és közben számoltam hánynál tartok. Ő pedig a hátam mögött megállt és azt kérdezte kinek kell. Hirtelen nem támadt jobb ötletem, mint hogy Edvinéknél vagyunk és szivatásból Edvint akarjuk elaltatni.

EDVIN Hát persze, hogy Edvint akarjátok elaltatni..

JÁNOS Azt mondtam, hogy fiatalok vagytok és szeretitek áthívni este az embereket. Mire azt mondta, hogy ő is át akar jönni. Alig tudtam meggyőzni, hogy maradjon a gyerekekkel, mert holnap munkába kell mennie.

EDVIN (*ingerülten*) Komolyan? Nem volt jobb ötleted? Tényleg semmi vagányat nem csináltál egész életedben? Most neked hála, ha a nőink felhívják egymást telefonon, akkor egy másodperc alatt kiderítik az igazságot. Ahhoz te is eleget voltál nővel, hogy tudd milyen szimatuk és nyomozó képességük van.

JÁNOS Nyomás alatt voltam.

EDVIN Ó, te szegény. *Szünet.* Nem hiszem el, hogy egy ilyen egyszerű dolgot képes vagy elszúrni.

JÁNOS Miért nem csináltad te, ha olyan nagyszerű vagy?

EDVIN Biztos jobban csináltam volna.

DEZSŐ FIÚK! Fejezzétek be. Lebuktatjuk magunkat veszekedéssel vagy Lili az űvöltésével. Visekedjünk emberek módjára. *Szünet.* Edvin jól mondta, azért jöttünk el, hogy kieresszük a gőzt és távol tartsuk magunkat a problémák, munkahely és család elől. Egy jó estét töltsünk el iszogatással és hülyüléssel, nem aggódással és veszekedéssel.

EDVIN (*sértett gúnnyal*) Milyen jó, hogy a három személyes csapatunkból legalább egy valaki képes a józan gondolkodásra.

DEZSŐ Van egy ötletem. *Az egyik dobozba nyúl.* Itt egy pakli kártya. Elosztom három egyenlő részre. *Nagy szünet.* *Kiossza.* Körbe megyünk és mindenki mondd egy-egy őrült dolgot, amit életében csinált. A kört János kezdi.

JÁNOS (*lecsapja a kártyát*) Varratattam egy tetkót.

EDVIN Felmásztam a párizsi Diadalív tetejére. Van egy képem is róla. *Megmutatja.*

JÁNOS/DEZSŐ Hűha.

DEZSŐ Egy metál zenét írtam egyedül, amit senkinek sem mutattam meg.

JÁNOS Megmentettem egy kisgyerek életét egy medencében.

EDVIN Ültem egy orrszarvú hátán.

DEZSŐ Leszöktem egy száz méter magas hegy tetejéről. *A többiek megdöbbent reakciót látva.* Ki voltam kötve, de azért elég hátborzongató volt.

JÁNOS Felgyújtottam egy szemetest.

EDVIN Elloptam egy drága festményt.

DEZSŐ Tíz kilométeren keresztül futottam egy autó mellett.

EDVIN Biztos nő volt a dologban.

DEZSŐ Igen, a húgom kirakott az autóból.

JÁNOS Mustár sárgára festettem a hajam.

EDVIN Hajnalban meztelenül végigfutottam Brüsszel legnépszerűbb hídján.

JÁNOS Barátokkal hajnalig iszogatattatok?

EDVIN (*nevetve*) Pontosan. Aztán merész feladatokkal szivattuk egymást virradatig. Nagyon jó éjszaka volt. Az egyik barátom az óriáskerékre kellett felmásszon és egy vödör piros festékkel kellett leöntenie magasból az építményt.

JÁNOS És megcsinálta?

EDVIN Meg bizony. Le is filmezte a másik barátom. Majd feljelentették köztulajdon megsértés miatt és tíz ezer eurót kellett fizetnie.

JÁNOS Folytatjuk?

DEZSŐ Persze. Madridtól Párizsig potyautaztam egy vonaton.

JÁNOS Grafitivel rajzoltam egy vonatra.

EDVIN Gyerekkoromban betörtem egy öreg néni fejét.

DEZSŐ Négy barátommal fizetlenül elmentünk egy kávézó teraszáról.

JÁNOS Vonat tetején utaztam.

EDVIN Kiheréltem a macskámat.

DEZSŐ Öt évesen gomba frizurát vágtam magamnak.

JÁNOS Szélességében átúsztam egy kétszáz méteres tavat öt dollárral a kezembe, hogy vegyek egy sört a túloldalon.

EDVIN Az állatkertben bemásztam a majmok közé.

*János és Dezső felnevetnek.*

DEZSŐ A te súlycsoportod.

EDVIN Te jössz.

DEZSŐ Horgásztam a sivatagban.

JÁNOS (*felhorkantva*) És mit fogtál?

DEZSŐ A horgászbotot. *Nevetnek. A baba nyöszörögni kezd. Halkabbra váltanak.*

JÁNOS Elkéstem egy esküvőről és ismeretleneknek mondtam pohárköszöntőt.

EDVIN Egy este részegen bemásztam egy ház udvarára, mert kerestem egy bulit. Az ott lakók tájékoztattak, hogy rossz helyre jöttem, így lassan haza vánszorogtam.

*Felnevetnek, mire a baba újra nyöszörögni kezd.*

JÁNOS (*beleszippant a levegőbe*) Ti is érzitek?

DEZSŐ (*feláll és a gyerekhez megy)* Remélem ez nem a gyerek. *Közelebb hajol hozzá és megszagolja.* De, ő az.

EDVIN Gyorsan intézd el, mert nem akarom érezni a szar szagot.

DEZSŐ Nem hoztam pelenkát.

EDVIN Most mihez kezdesz?

DEZSŐ (*idegesen*) Nem tudom.

JÁNOS Ó, milyen amatőrök vagytok. Dezső, mintha nem is lett volna gyereked. *Dezsőre mutat.* Az alattad levő dobozban van egy halom rongy, töröld meg vele.

*Dezső feláll, kinyitja a dobozt, kivesz néhány rongyot. Kibontja a pelenkát és megtörli a babát, közben igyekszik távol tartani orrát a szagoktól. Az elhasznált rongyokat és pelenkát egy nylonba helyezi.*

JÁNOS Most fogj egy nagyobb rongyot, csinálj egy háromszöget belőle és tűzd össze. *Dezső követi az utasításokat, majd felöltözteti és visszateszi a helyére a babát.*

DEZSŐ (*megizzadva*) Megéheztem.

EDVIN Én fenéktörlés után hányni szoktam, nem megéhezni.

*Egy perc csend. Közben János előveszi a telefont és böngészni kezdi.*

JÁNOS Ha egy másodpercre is kinyitod a telefont, eltemetnek a koronavírus hírek.

DEZSŐ Legalább már nem kell meghalnod.

JÁNOS Én a legtöbbet a gyerekeknek segítettem a tanulásba, amíg Martika a házi munkát végezte. Jó néhány ismeretterjesztő műsort is megnéztem a tévében. Szabályosan érzem, hogy jobban megértem a körülöttem levő világot. *Lelkesen.*Tudtátok, hogy a teknősök a fenekükön keresztül lélegeznek? Hogy a kecskéknek különféle akcentusuk van, attól függően hol élnek? Hogy a patkányok nevetnek, ha csiklandozzák őket? Hogy egykor a Hold a Föld egy része volt? Hogy az Amazonasnak van egy föld alatti ikerfolyója?

EDVIN Miért lett volna a Hold a Föld része?

JÁNOS A tudósok kimutatták, hogy kb. 4 milliárd éve, a Föld ütközött egy Theia nevű kőzetbolygóval. A Föld lecsapodó darabkáiból született meg a Holdunk.

EDVIN Ejha.

DEZSŐ Legalább valaki hasznosan tölti az idejét, nem pedig tej hőmérséklet méréssel, főtt rizs szemek számolgatásával és gramok adagolásával.

JÁNOS Legalább van egy lehetőseged jobban nevelni. Amit elrontottál az elsőnél, kijavíthatod a másodiknál. Én csak tudom.

EDVIN (*Dezsőnek*) Én tőle tanácsot csak óvatosan fogadnék el, az ő három fiát látva.

*Hajnali négy óra.* Dezső *hátradől, nagyon kortyol italából*) Na látjátok fiúk? Pontosan erről szól az egész. *Elhelyezkedik kényelmesen a székben*. A gyerek nem üvőlt, a család távol van, a munka nem nyomaszt.

JÁNOS Ihatjuk nyugodtan a sörünket.

DEZSŐ (*elégedetten*) Igazán emlékezetes estének sikeredett. *Szünet.* Mi kell még?

EDVIN Jacuzzi, wellness, masszázs.

JÁNOS Jó, akkor egy háromrészes önbugyugtató medencét is szerzünk ide.

*Megcsörren Dezső telefonja, a kijelzőn a feleségének mosolygós arcképe. Dezső összerándul. Lassan kezébe veszi a telefont, távolabb megy a gyerektől.*

DEZSŐ Szia, Édes. Nyugodj le, szívem. Itt van mellettem. Semmi baj. Igen, alszik. Ne kiabálj, mindjárt felébreszted. Megetettem és tisztába tettem. Hogy mi hol vagyunk? *A barátokra néz, majd kacsint.* Elszöktünk előletek az autónkkal. Már kétszáztizenöt kilométert utaztunk és nem fordulunk vissza. Nem tudom mikor jövünk. *A barátok láthatóan élvezik.* Majd meglátjuk. Jól van. Mondjuk haza megyünk két nap múlva. Persze, vigyázok a gyerekre. Minden rendbe lesz. Ez csak egy kis kiruccanás. Jár nekünk a sok túlóra és dupla műszak után. Megengedtük magunknak. Igen. *Az arcára fagy a mosoly, leül. Egy perc kínos csend.* Na jól van. *Szünet*. *Határozottan.* Egy kicsit távol akartunk maradni a családtól. Igazán megtehetjük, hogy egy este összeüljünk a barátokkal feleségek és család nélkül. Egy este. *Mérgesen.* Hát elég szép, hogy bújkálnunk kell előletek, mert ennyit nem vagytok képesek elnézni nekünk. Igen, ez járt nekünk. Nem is emlékszem, hogy mikor ültünk össze a barátokkal utóljára. Bezzeg az nem baj, amikor esténként átmenve egymáshoz végig köhicselitek az estét és mi, férfiak vigyázzunk a gyerekekre. Miért kell ti mindenhol ott legyetek és mindent tudjatok? Jó, odaviszem a gyereket. *Ledobja a telefont a dobozra.*

JÁNOS Elárulod a titkos rejtekhelyünket?

DEZSŐ (*megfogja a babahordozót*) Nem hallottad? Egy kibaszott estét nem tölthetünk el nélkülük. Leviszem a gyereket, legalább a felelősség addig se terhel. És délig inni fogunk.

*Újra megcsörren a telefonja. Ezúttal üzenet érkezett.*

DEZSŐ (*felolvassa*) Ha tudni akarjátok, a padláson van egy rögzített poloska a polcok és a barna szekrény között. Egy hete minden este a csajokkal ott iszogattunk, mi helyeztük oda szórakozásból. Könnyű volt titeket megfigyelni. Mi vettünk rá titeket, hogy a padláson tartsátok az összejövetelt. Szándékosan találtam ki, hogy Lilire vigyázzatok, mert addig is a családaitokkal és feleségeitekkel fogtok foglalkozni. Mindent tudunk rólatok. Minden bizonyítékot a kezünkbe adtatok. Holnap pedig beadom a váló pert. Ha nem írsz egy ezer érvekkel ellátott listát reggel kilencig, amelyben felsorakozatod az érveidet, hogy miért bocsássak meg neked, akkor búcsút mondhatsz a gyerekeidnek, a házadnak és a kocsidnak. Valóban emlékezetes estére sikeredett.

JÁNOS (*is üzenetet kap, felolvassa*) Azt ugye nem dicsekedted el a barátaidnak, hogyha még egyszer megtudom, hogy egy kortyot is iszol, elhagylak? Hát persze. Túl apró dolgon múlik minden. Azzal sem fölényeskedtél, hogy az elmúlt tíz évben háromszor estél vissza az alkoholizmusba és ezek mellett csakis egyedül én álltam melletted, senki más. Ha ez már az őszinteségek éjszakája, akkor elmondom, hogy három hónapig nekem is volt kalandom egy arab férfival, de ez már a múltté. Csak elmondtam, hogy tudd, mivel úgyis vége mindennek. A folyékony méreg újra átrágott téged.

EDVIN (*kárörvendően*) Jól megszívtátok. *Megcsörren a telefonja és elkomolyodik. Olvassa*. Nekem nem okoztál semmi meglepőt, azon kívül, hogy van egy szeretőd. Én őszintén mondom, ezért nem haragszom. Valójában mindig is szerettem volna hármas kapcsolatot kipróbálni. Hétfőn kérlek, mutasd be őt. Nem árultál zsákba macskát. Igazán szeretem az őszinte, vad és szókimondó stílusod. Most értettem meg, hogy te vagy a számomra ideális férfi. Életem szerelme. Szeretlek. *Befejezi*. Látjátok fiúk? Most is ti húztátok a rövidebbet.

*Sötét*